Forslag til RÅDETS FORORDNING om ændring af forordning (EF, Euratom) nr. 1150/2000 om gennemførelse af afgørelse 2007/436/EF, Euratom om ordningen for De Europæiske Fællesskabers egne indtægter /* COM/2014/0704 final/2 - 2014/0332 (NLE) */





BEGRUNDELSE 1. BAGGRUND FOR FORSLAGET Justeringen af medlemsstaternes nationale bidrag (egne indtægter) på grundlag af merværdiafgiften (moms) og bruttonationalindkomsten (BNI), i forordning nr. 1150/2000 kaldet "momsindtægterne og den supplerende indtægt", til finansieringen af Unionens budget finder sted hvert år den første arbejdsdag i december. Disse justeringer varierer fra år til år. Som de data, der er beregnet i 2014, viser, kan justeringerne af de egne BNI-indtægter, som medfører, at visse medlemsstater skal overdrage yderligere beløb, være usædvanligt høje, når medlemsstaterne har foretaget større revisioner af deres BNI-data for tidligere år. Da det er medlemsstaterne, der sender Kommissionen de grundlæggende data, kendes det samlede datasæt og dets indvirkning på de egne indtægter for alle medlemsstaterne først i oktober hvert år. Ifølge de nuværende regler i forordning nr. 1150/2000 skal disse justeringer overdrages den første arbejdsdag i december. Der er ikke nogen beføjelser til at aftale en senere dato. Dette kan, især i slutningen af regnskabsåret, og hvis der er tale om meget store beløb, bringe medlemsstaterne i en vanskelig budgetmæssig situation og kan endda medføre en betydelig risiko for deres økonomiske eller finansielle stabilitet. 2. FORSLAGETS INDHOLD Under de nuværende omstændigheder, hvor det samlede beløb er usædvanligt stort, skal medlemsstaterne derfor have mulighed for at overdrage det beløb, som følger af disse justeringer (moms- og BNI-saldiene), når som helst mellem den første arbejdsdag i december og den første arbejdsdag i september det følgende år. a) Overskridelse af den individuelle grænse: hvis beløbet for moms- og BNI-saldiene for en medlemsstat overstiger to månedlige tolvtedele, som den pågældende medlemsstat skal overdrage som momsindtægter og den supplerende indtægt, under hensyn til indvirkningen på disse indtægter af korrektionen af budgetuligevægte til fordel for Det Forenede Kongerige, ifølge de aktuelle budgettal, eller b) Overskridelse af den samlede grænse: hvis det samlede beløb for justeringerne for alle medlemsstaterne overstiger halvdelen af den normale tolvtedel, som alle medlemsstaterne skal overdrage som egne indtægter fra moms og BNI, under hensyn til indvirkningen på disse indtægter af korrektionen af budgetuligevægte til fordel for Det Forenede Kongerige, ifølge de aktuelle budgettal. I 2014 ville fire medlemsstater være berettiget til at udsætte overdragelsen, fordi den individuelle grænse (mere end to normale tolvtedele) er overskredet. Med hensyn til de andre år siden 2002 er der kun i 2007 to medlemsstater, som ville have været berettiget. Da den samlede grænse også er overskredet i 2014 (moms- og BNI-saldiene for alle medlemsstaterne beløber sig til 9,5 mia. EUR, mens halvdelen af en normal tolvtedel er på mindre end 5 mia. EUR), kan alle medlemsstaterne dog udsætte overdragelsen af disse saldi. I alle de andre år siden 2004 med undtagelse af 2007 var den samlede grænse ikke overskredet. Denne ændring skal allerede gælde for de moms- og BNI-saldi, der skal opføres på Kommissionens konti den første arbejdsdag i december 2014. Enhver medlemsstat, som helt eller delvis udsætter overdragelsen af justeringerne, bør i god tid og under alle omstændigheder før den første arbejdsdag i december give Kommissionen meddelelse om den eller de datoer, hvor de tilsvarende beløb vil blive overdraget. Denne eller disse datoer er bindende. Enhver forsinkelse i overdragelsen af justeringerne på den eller de datoer, som er meddelt Kommissionen, bør derfor medføre, at der skal betales renter på de betingelser, der er fastsat i artikel 11 i forordning (EF, Euratom) nr. 1150/2000. Forordning (EF, Euratom) nr. 1150/2000 vil med tilbagevirkende kraft blive ophævet ved forordning 609/2014[1]. Der bør derfor tages hensyn til de ændringer, som foretages ved dette forslag, i forbindelse med det forslag til ændring af forordning 609/2014, som Kommissionen har forpligtet sig til at fremlægge inden udgangen af marts 2015[2]. 2014/0332 (NLE) Forslag til RÅDETS FORORDNING om ændring af forordning (EF, Euratom) nr. 1150/2000 om gennemførelse af afgørelse 2007/436/EF, Euratom om ordningen for De Europæiske Fællesskabers egne indtægter RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 322, stk. 2, under henvisning til traktaten om oprettelse af Det Europæiske Atomenergifællesskab, særlig artikel 106a, under henvisning til forslag fra Europa-Kommissionen, under henvisning til udtalelse fra Europa-Parlamentet[3], under henvisning til udtalelse fra Den Europæiske Revisionsret[4], og ud fra følgende betragtninger: (1) I henhold til artikel 10, stk. 4-8, i forordning (EF, Euratom) nr. 1150/2000[5] skal Kommissionen beregne og give medlemsstaterne meddelelse om justeringer af de egne indtægter, der er omhandlet i artikel 2, stk. 1, litra b) og c), i Rådets afgørelse 2007/436/EF, Euratom om ordningen for De Europæiske Fællesskabers egne indtægter[6] (momsindtægterne og den BNI-baserede egne indtægt, i det følgende benævnt "den supplerende indtægt"), i så god tid, at de kan opføre disse justeringer på Kommissionens konto, der er nævnt i artikel 9, stk. 1, i forordning (EF, Euratom) nr. 1150/2000, den første arbejdsdag i december. (2) Under usædvanlige omstændigheder kan disse justeringer resultere i meget store beløb, som for nogle medlemsstater i væsentlig grad overstiger to månedlige tolvtedele, der skal overdrages som momsindtægter og den supplerende indtægt, og som samlet for alle medlemsstaterne i væsentlig grad overstiger halvdelen af de samlede månedlige tolvtedele. (3) For nogle medlemsstater kan forpligtelsen til at overdrage så store beløb udgøre en stor finansiel byrde, som kan lægge et alvorligt finanspolitisk pres på landet, især hen imod årets udgang. (4) Medlemsstaterne bør derfor have mulighed for at udsætte overdragelsen af disse beløb indtil den første arbejdsdag i september det følgende år, hvis visse betingelser er opfyldt. (5) Enhver medlemsstat, som beslutter at benytte sig af denne mulighed, bør i god tid før den første arbejdsdag i december give Kommissionen meddelelse om den eller de datoer, hvor justeringerne vil blive overdraget, for at muliggøre en effektiv forvaltning af Unionens likviditetsbehov. Enhver forsinkelse i overdragelsen af disse justeringer på den eller de datoer, som er meddelt Kommissionen, bør medføre, at der skal betales renter på de betingelser, der er fastsat i artikel 11 i forordning (EF, Euratom) nr. 1150/2000. (6) Denne mulighed bør for første gang finde anvendelse på justeringer, der i henhold til forordning (EF, Euratom) nr. 1150/2000 skulle have været opført på Kommissionens konti den første arbejdsdag i december 2014. (7) Forordning (EF, Euratom) nr. 1150/2000 bør derfor ændres — VEDTAGET DENNE FORORDNING: Artikel 1 Forordning (EF, Euratom) nr. 1150/2000 ændres som følger: Der indsættes et nyt stk. 7a i artikel 10. "7a. Uanset stk. 4-7 i denne artikel kan en medlemsstat opføre beløb, der skal krediteres Kommissionen i henhold til disse stykker, på den konto, der er nævnt i artikel 9, stk. 1, i denne forordning, indtil den første arbejdsdag i september det følgende år, hvis en af følgende betingelser er opfyldt: a) hvis den pågældende medlemsstat den første arbejdsdag i december på den konto, der er nævnt i artikel 9, stk. 1, i denne forordning, skulle have opført et beløb, som overstiger to tolvtedele af det samlede beløb for medlemsstaten, der er opført på budgettet for momsindtægter og den supplerende indtægt, jf. stk. 3, første afsnit, i denne artikel, som gældende pr. 15. november det samme år, eller b) hvis medlemsstaterne tilsammen den første arbejdsdag i december på den konto, der er nævnt i artikel 9, stk. 1, i denne forordning, skulle have opført et samlet beløb, som overstiger halvdelen af en tolvtedel af det samlede beløb, der er opført på budgettet for momsindtægter og den supplerende indtægt, jf. stk. 3, første afsnit, i denne artikel, og under anvendelse af de omvekslingskurser, der er fastsat i samme afsnit, som gældende pr. 15. november det samme år. Medlemsstaterne må kun anvende første afsnit, hvis de inden den første arbejdsdag i december har givet Kommissionen meddelelse om deres beslutning og om den eller de datoer, hvor beløbet for justeringerne opføres på den konto, der er nævnt i artikel 9, stk. 1, i denne forordning. Enhver forsinkelse i opførelsen af beløbet for justeringerne på den konto, der er nævnt i artikel 9, stk. 1, i denne forordning, på den eller de datoer, som er meddelt Kommissionen i henhold til andet afsnit, medfører, at den pågældende medlemsstat skal betale renter på de betingelser, der er fastsat i artikel 11 i denne forordning." Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den finder anvendelse på beløb, som skal opføres på de konti, der er nævnt i artikel 9, stk. 1, i forordning (EF, Euratom) nr. 1150/200, efter den 30. november 2014. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand FINANSIERINGSOVERSIGT 1. FORSLAGETS BETEGNELSE: 2. BUDGETPOSTER: Kapitel og artikel: Budgetteret beløb for det pågældende år: 3. FINANSIELLE VIRKNINGER ¨ Forslaget har ingen finansielle virkninger ¨ Forslaget har ingen finansielle virkninger for udgifterne, men har følgende finansielle virkninger for indtægterne: i mio. EUR (1 decimal) || || Budgetpost || Indtægter[7] || 12-måneders-periode fra dd/mm/åååå || [År n] Artikel || Virkninger for EU's egne indtægter || || Artikel || Virkninger for EU's egne indtægter || || Efter foranstaltningens iværksættelse || [n+1] || [n+2] || [n+3] || [n+4] || [n+5] Artikel || || || || || Artikel || || || || || 4. FORHOLDSREGLER MOD SVIG 5. ANDRE BEMÆRKNINGER Ændringerne giver medlemsstaterne mulighed for at overdrage justeringer af momsindtægterne og den supplerende indtægt (kapitel 31 og 32) i trancher, forudsat at deres samlede beløb er usædvanligt stort (hvis den individuelle eller samlede grænse er overskredet). Hvis medlemsstaterne benytter sig af denne mulighed, kan det i 2014 medføre, at egne indtægter først overdrages i 2015. Det er svært at forudsige, i hvilket omfang medlemsstaterne vil vælge at udsætte betalingerne. Det er meget usandsynligt, at grænserne vil blive overskredet hvert år. Det kan imidlertid ikke forudses, hvornår det vil ske. [1] Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (omarbejdning). [2] Den fælles erklæring, som er optaget i Rådets mødeprotokol af 26. maj 2014, har følgende ordlyd: "Rådet og Kommissionen er enige om, at Kommissionen senest ved udgangen af marts 2015 forelægger et forslag til artikel 12 i Rådets forordning om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav med henblik på at give mulighed for at revidere proceduren for beregning af renter af beløb, der overdrages for sent. Rentesatsen eller rentesatserne skal overholde proportionalitetsprincippet og samtidig sikre, at ordningen for opfyldelse af likviditetskravene fungerer gnidningsløst." [3] EUT C , , s. . [4] EUT C , , s. . [5] EFT L 130 af 31.5.2000, s. 1. [6] EUT L 163 af 23.6.2007, s. 17. [7] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.